Nick Hornby
Ur skrivagner saoz eo Nick Hornby, ganet e 1957. Anavezet eo e romantoù “High Fidelity” hag “About a Boy” hag e emvuhezskrid “Fever Pitch”, ma kont e garantez ouzh ar vell-droad. Alies mat e vez tud sorc'hennet pe dibal en e levrioù.

E vuhez

Ganet e oa e Redhill, Surrey, Bro-Saoz d’ar 17 a viz Ebrel 1957. Pa oa 11 vloaz e oa dizimezet e dud. 
Dimezet eo bet div wech. Ur mab (ganet e 1992) hag a zo taget gant an “aotism” en deus bet gant e wreg kentañ, ha daou vab (ganet e 2003 ha 2005) gant ar broduerez Amanda Posey, e eil gwreg.

E 1992 en deus embannet e emvuhezadur anvet “Fever Pitch” ma tispleg e zarempred trelatet gant ar skipailh mell-droad “Arsenal Football Club”. Bet en doa ar priz William Hill Sports Book Of The Year (“Levr-sport Ar Bloaz“) gant al levr-se.
Goude-se en deus kroget Hornby da skrivañ pennadoù e-barzh kazetennoù Sunday Times, Time Out ha Times Literary Supplement. Skrivet en deus ivez barnadennoù sonerezh e-barzh New Yorker.
E 1995 en deus embannet e romant kentañ, High Fidelity, hag a zo brudet-tre. Ur film a oa bet graet diwar-benn al levr-se e 2000 gant Stephen Frears gant John Cusack e roll ar pennc’hoarier.
Bet en deus Nick Hornby ur bern prizioù evit e romantoù hag evit e oberennoù all.

Sonerezh
Pouezus-bras eo ar sonerezh e buhez Nick Hornby. Ul lod bras eus e levrioù zo liammet gant ar sonerezh en ur mod. Penndanvez e romant kentañ (High Fidelity) hag hini diwezhañ betek bremañ (Juliet, Naked) eo ar sonerezh ha tud dedennet-bras (pe kentoc’h re vras) gantañ.
Darempredoù gant bed ar sonerezh en deus Nick Hornby e-unan ivez. Kenlabourat a ra gant strollad rock “Marah”. Graet en deus tro ar bed gant ar strollad-se o lenn e skridoù diwar-benn ar sonerezh e-pad ar sonadegoù.

Oberennoù

Romantoù
(1995) High Fidelity
(1998) About a Boy
(2001) How to Be Good
(2005) A Long Way Down
(2007) Slam
(2009) Juliet, Naked
Danevelloù
(1998) Faith
(2000) Not a Star
(2005) Otherwise Pandemonium
Oberennoù
(1992) Contemporary American Fiction ISBN 0312042132
(1992) Fever Pitch ISBN 0-14-029344-2
(2003) 31 Songs ISBN 0-14-101340-0 (Embannet ivez dindan an anv Songbook e Stadoù Unanet, ISBN 1-57-322356-5)
(2004) The Polysyllabic Spree ISBN 1-932416-24-2
(2006) Housekeeping vs. the Dirt ISBN 1-932416-59-5
(2008) Shakespeare Wrote for Money ISBN 1-934781-29-0

Dastumadennoù
(1993) My Favourite Year: A Collection of Football Writing ISBN 0-7538-1441-2
(1996) The Picador Book of Sportswriting ISBN 0-330-33133-7
(2000) Speaking with the Angel ISBN 0-14-029678-6
(2005) Otherwise Pandemonium ISBN 0-14-102251-5
Filmoù savet diwar-benn e levrioù
1997 Fever Pitch — sevenet gant David Evans; senario gant Nick Hornby
2000 High Fidelity — sevenet gant Stephen Frears
2002 About a Boy — sevenet gant Chris and Paul Weitz
2005 Fever Pitch — sevenet gant Bobby and Peter Farrelly
2009 An Education — sevenet gant Lone Scherfig, senario gant Nick Hornby

Skrivagnerien saoznek
Skrivagnerien Bro-Saoz
Ganedigezhioù 1957